«Jeg har en hang til skrekkfilmer, særlig de med litt med dårlig kvalitet, som frembringer en forutinntatt opplevelse. Jeg dikter min egen film ut av det, til tider over i det melankolske som antyder et annet narrativ. Jeg vil forfatte mine bilder med kullstift eller trykksverte, snarere enn med ord» , sier Roar Kjærnstad. På utstillingen “Antydninger” viser han en kombinasjon av monotypier, tresnitt og kulltegninger. Det utviskede, drømmende preget gjenspeiles både i bildefortellingene og den tekniske fremstillingen.